CELEX: 32015D1180
Language: hu
Date: 2015-07-08 00:00:00
Title: Az Európai Parlament és a Tanács (EU) 2015/1180 határozata (2015. július 8.) az EU Szolidaritási Alapjának igénybevételéről (árvizek Romániában, Bulgáriában és Olaszországban)

18.7.2015   
            
            
               HU
            
            
               Az Európai Unió Hivatalos Lapja
            
            
               L 192/13
            
         AZ EURÓPAI PARLAMENT ÉS A TANÁCS (EU) 2015/1180 HATÁROZATA
   (2015. július 8.)
   az EU Szolidaritási Alapjának igénybevételéről (árvizek Romániában, Bulgáriában és Olaszországban)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (1) és különösen annak 4. cikke (3) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési kérdésekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 11. pontjára,
   tekintettel az Európai Bizottság javaslatára,
   mivel:
   
               (1)
            
            
               Az Európai Unió Szolidaritási Alapjának (a továbbiakban: az alap) célja, hogy az Unió gyors, hatékony és rugalmas módon legyen képes a vészhelyzetekre reagálni, valamint hogy a gyakorlatban érvényesítse a katasztrófa sújtotta régiók lakossága iránti szolidaritást.
            
         
               (2)
            
            
               Az 1311/2013/EU, Euratom tanácsi rendelet (3) 10. cikkében meghatározottaknak megfelelően az alap éves maximális összege (2011. évi árakon számítva) nem haladhatja meg az 500 millió eurót.
            
         
               (3)
            
            
               Románia árvíz miatt két kérelmet nyújtott be az alap igénybevételére.
            
         
               (4)
            
            
               Bulgária árvíz miatt kérelmet nyújtott be az alap igénybevételére.
            
         
               (5)
            
            
               Olaszország árvíz miatt kérelmet nyújtott be az alap igénybevételére.
            
         
               (6)
            
            
               Az alapot ezért a Románia, Bulgária és Olaszország által benyújtott kérelmek alapján igénybe kell venni 66 505 850 EUR összegű pénzügyi hozzájárulás folyósítása érdekében.
            
         
               (7)
            
            
               Az alap igénybevételéhez szükséges idő minimálisra csökkentése érdekében ezt a határozatot elfogadásának napjától alkalmazni kell,
            
         ELFOGADTA EZT A HATÁROZATOT:
   1. cikk
   Az Európai Unió 2015. évi általános költségvetésének keretein belül az Európai Unió Szolidaritási Alapjából 66 505 850 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba. Ez a határozat 2015. július 8-tól alkalmazandó.
   
      Kelt Strasbourgban, 2015. július 8-án.
      
         
            az Európai Parlament részéről
         
         
            az elnök
         
         M. SCHULZ
      
      
         
            a Tanács részéről
         
         
            az elnök
         
         N. SCHMIT
      
   
   
      (1)  HL L 311., 2002.11.14., 3. o.
   
   
      (2)  HL C 373., 2013.12.20., 1. o.
   
   
      (3)  A Tanács 1311/2013/EU, Euratom rendelete (2013. december 2.) 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).